Die Amerikaanse gholfspeler Brandt Snedeker het Donderdag in die Wyndham-kampioenskap sy naam in die geskiedenisboeke verewig toe hy ’n magiese 59 houe in die eerste ronde aangeteken het.
Hy het ná sy ronde, wat 11 houe onder die baansyfer was, belowe om sy aanvallende spelpatroon te behou. Die toernooi is bekend vir sy lae wentellings.
Die Sweed Henrik Stenson het in 2017 ’n rekord in die toernooi opgestel toe hy met ’n telling van 22 houe minder as baansyfer gewen het. In 2016 het die Suid-Koreaan Kim Si-woo gewen op 21 onder baansyfer.
Snedeker het sy 59 behaal ondanks ’n brouhou op die eerste putjie. Sy arend en 10 voëltjies het vergoed vir sy stadige begin.
Furyk moet ook die spelpeil van ’n aantal spelers assesseer voor hy sy vier kapteinleuses uitvoer om sy span, bestaande uit 12 spelers, vol te maak. Snedeker is een van die spelers wat op so ’n keuse hoop aangesien hy nie die eerste agt gehaal het nie. Furyk het tot dusver geen geheim daarvan gemaak dat hy ’n voorstander is van die huidige peil nie.
“Dit maak vir seker nie sy kanse seer om ’n 59 aan te teken nie,” het Furyk gesê toe hy oor Snedeker se kanse uitgevra is.
“Ons soek ouens wat goed speel. Hy speel ongelooflik op die oomblik, so die truuk vir hom sal wees om te rus, ontspan en môre weer van voor af te begin.” - Reuters